|  |
| --- |
| **[Naslovna](http://www.sabor.hr/HR)** / [**O Saboru**](http://www.sabor.hr/Default.aspx?sec=351) / [**Povijest saborovanja**](http://www.sabor.hr/povijest) |
| |  |  | | --- | --- | | |  | | --- | | **Povijest saborovanja** | | |  | |
| |  |  |  |  |  |  |  |  | | --- | --- | --- | --- | --- | --- | --- | --- | | |  | | --- | | **Od narodnih zborovanja do građanskog Sabora 1848. godine** | | Od prvih spomena narodnih zborova, preko Sabora kao staleške ustanove, do suvremenog predstavničkog tijela svega naroda, sabori su znak i očitovanje samosvojnosti hrvatskoga naroda. U dugom povijesnom tijeku oni su poprimali različita obilježja i bili stvarni pokazatelj političkog položaja Hrvatske već od 9. stoljeća.    Zaključci Slavonskog sabora iz 1273. godine (prijepis iz 1350.)Prvi poznati sabor, sa sačuvanim zapisnikom i zaključcima, održan je u Zagrebu 19. travnja 1273. godine. Tada je utvrđen i naziv sabora: Opći sabor čitave kraljevine Slavonije *(Congregatio Regni tocius Sclavonie generalis),* a njegove se odluke nazivaju*statuta et constitutiones (*odredbe sa zakonskom snagom)*.*Odluke Sabora svojim pečatom potkrepljivao je ban*.* Na Saboru su donesene odredbe o sudovanju, dizanju općeg ustanka (*insurrectio*) u obrani zemlje, porezima i ostalim javnim davanjima. Njegovi su zaključci prvi poznati i cjelovito sačuvani zaključci Sabora *(na slici: prijepis isprave Zaključci Sabora Kraljevine Slavonije održanog u Zagrebu 1273., koje je potvrdio ban Matija, prijepis Čazmanskog kaptola iz 1350.godine).*  Isprava o izboru Ferdinanda I. za kralja Hrvatske na Saboru u Cetinu 1527. godineS državnopravnog stajališta osobito je značenje Sabora hrvatskoga plemstva održanoga u Cetinu 1527. godine. Na Cetinskome saboru donesena je odluka da za hrvatskoga kralja bude izabran Ferdinand, češki kralj i nadvojvoda austrijski. Sabor hrvatskoga plemstva tim je činom na hrvatsko prijestolje slobodno izabrao habsburšku dinastiju, nakon stoljeća mađarskih kraljeva (*na slici: Isprava o izboru Ferdinanda I. iz dinastije Habsburg za kralja Hrvatske na Saboru u Cetinu 1. siječnja 1527. godine*).  Sabor potom prerasta u institucionaliziranu skupštinu hrvatskih staleža i redova. U njemu su se rješavala temeljna državnopravna pitanja pa je on tako postao izraz državnosti tadašnje Kraljevine Hrvatske, Dalmacije i Slavonije. Pored naziva iz 1273., Opći sabor čitave kraljevine Slavonije, susreće se i naziv *Conventus generalis*, ponekad *Diaeta* ili *Congresus*, dok se nakon 1558. sabor redovito naziva Sabor Kraljevine Hrvatske i Slavonije. Od 1681. godine puni je naziv, koji je zadržao u cijelom feudalnom razdoblju, Sabor Kraljevine Hrvatske, Dalmacije i Slavonije (*Congregatio Regnorum Croatie, Dalmatiae et Slavoniae*).  Pečat Sabora Hrvatske, Dalmacije i Slavonije iz 1865. godineSabore je sazivao ban, a u njegovu radu sudjelovali su staleži i redovi, a djelovao je kao svojevrsna jednodomna skupština. Sabornici su uživali nepovredivost koja im je bila zajamčena tzv. slobodnim prolazom *(salvus conductus).* Sabori su se sazivali najčešće jedanput ili dva puta na godinu, a u doba rata i češće. *(na slici: Pečat Sabora Hrvatske, Dalmacije i Slavonije iz 1865. godine)*  Na pravo samostalnog biranja kralja, osim 1527., staleži su se pozvali i 1712. godine. Hrvatski sabor tada je donio odluku da se nasljedno pravo prenosi i na žensku lozu habsburške dinastije. To je poznato kao [Pragmatička sankcija](http://www.sabor.hr/lgs.axd?t=13&id=1760) ili Ustanova o ženskom nasljedstvu habsburške kuće u Kraljevini Hrvatskoj.  Hrvatskim jezikom u Saboru prvi put progovorio je njegov zastupnik 1843. godine. [Znameniti govor](http://www.sabor.hr/lgs.axd?t=13&id=1757) o potrebi uvođenja narodnoga jezika u javni život održao je Ivan Kukuljević Sakcinski.  Začetak je to sve izraženijih zahtjeva za njegovanjem narodnog jezika i kulture, uz postupno prevladavanje svijesti o punoj upravnoj samostalnosti  i posebnom pravnom položaju Hrvatske. Na zasjedanju 1847. (posljednjem staleškom saboru) hrvatski jezik proglašen je "diplomatičkim", tj. službenim, a do tada je službeni jezik u Saboru bio latinski. | |  | |  | | |  |  | | --- | --- | |  | [http://www.sabor.hr/DesignTemplates/SABOR_sadrzaj/images/_gui/ico_print.gif](http://www.sabor.hr/Povijest%20saborovanja?dm=2)  [http://www.sabor.hr/DesignTemplates/SABOR_sadrzaj/images/_gui/ico_mail.gif](javascript:NavTo('mailto:?subject=Sabor&body='%20+%20escape(location.href));) | | | | |  | | --- | | **Hrvatski građanski sabor od 1848. do 1918. godine** | | D. Weingartner: Zasjedanje Hrvatskog sabora 1848. u Zagrebu; ulje na platnuUkidanjem feudalizma 1848. godine, nestalo je i staleškog Sabora.  Sabor je otada bio utemeljen na novoj, socijalnog osnovi, a zastupnici više nisu predstavljali staleže, nego građane. Time je započelo novo razdoblje u povijesti Sabora koje je trajalo do 1918. godine, kada je ulaskom u jugoslavensku državu, Hrvatska ostala bez svoga predstavničkog tijela više od dva desetljeća.  Nakon "revolucionarne" 1848. godine do gubitka vlastitoga predstavničkog tijela, u Hrvatskoj su se oblikovale i prve moderne stranke. Niz blistavih [zastupničkih govora](http://www.sabor.hr/lgs.axd?t=24&id=444) svjedoči o nacionalnoj i državnopravnoj svijesti, ali i želji vodećih društvenih snaga u Hrvatskoj da političkim okvirom osiguraju uvjete u kojima će moći same odlučivati o uključivanju Hrvatske u europske razvojne procese. Koliko je Sabor u to vrijeme bio ne samo politički, nego i intelektualni reprezent, govori činjenica da je Sabor sazvan 1861. godine prozvan ["velikim" i "najintelektualnijim" Saborom](http://www.sabor.hr/lgs.axd?t=13&id=1759).  Tom prigodom donesen je i zakon (nazvan čl. 42.) prema kojem Ugarska mora priznati zemljišnu cjelovitost te samostalnost Hrvatske u poslovima uprave, sudstva, školstva i bogoštovlja.  Zasjedanje Sabora 1918. godineKao nositelj suvereniteta na čitavom ondašnjem teritoriju Hrvatske, Sabor donosi povijesnu odluku 29. listopada 1918. godine o raskidu stoljetnih državnopravnih veza Hrvatske s kraljevinom Ugarskom i carevinom Austrijom. Istodobno je odlučeno i o pristupanju Hrvatske novoj Državi Slovenaca, Hrvata i Srba uz priznavanje vrhovne vlasti Narodnog vijeća.  Kasnije Sabor, međutim, nikada nije potvrdio ulazak Hrvatske u državnu zajednicu s Kraljevinom Srbijom i Crnom Gorom. | |  | |  | | |  |  | | --- | --- | |  | [http://www.sabor.hr/DesignTemplates/SABOR_sadrzaj/images/_gui/ico_print.gif](http://www.sabor.hr/Default.aspx?art=1498&sec=404&dm=2)  [http://www.sabor.hr/DesignTemplates/SABOR_sadrzaj/images/_gui/ico_mail.gif](javascript:NavTo('mailto:?subject=Sabor&body='%20+%20escape(location.href));) | | | | |  | | --- | | **Narodni Sabor 1944.-1947. godine** | | Nakon 1918. godine, Sabor je po prvi put sazvan 1942. godine. Tijekom 1942. godine Sabor se sastao tri puta: u veljači, travnju i u prosincu. Sazivao ga je Ante Pavelić, koji je autokratski vladao tadašnjom Nezavisnom Državom Hrvatskom (NDH) uspostavljenom voljom Njemačke i Italije 10. travnja 1941. godine. Iako je u radu tadašnjeg Sabora sudjelovalo 150 od 207 pozvanih osoba (zastupnici izabrani na izborima 1938. godine, članovi Hrvatske stranke prava, ustaški čelnici i predstavnici njemačke narodne skupine), Sabor je trebao biti samo pozornica za proglašavanje politike NDH, bez stvarne vlasti koju je u cijelosti obnašao Ante Pavelić. Rad Sabora u razdoblju NDH ugasio se iste godine koje je i sazvan nakon dvadesetogodišnje stanke, u prosincu 1942.  Za vrijeme II. svjetskog rata na području Hrvatske pod kontrolom antifašističkog pokreta Zemaljsko antifašističko vijeće narodnog oslobođenja Hrvatske (ZAVNOH) obavljalo je vrhovnu zakonodavnu i izvršnu funkciju. U svibnju 1945. godine ZAVNOH počinje izdavati zakonske akte, umjesto dotadašnjih uputa.  ZAVNOH se 24. i 25. srpnja 1945. godine sastaje na svome četvrtom zasjedanju u sabornici na Markovu trgu. Tada donosi zakon o promjeni naziva u Narodni sabor Hrvatske da bi naglasio povijesni kontinuitet hrvatskoga zakonodavnog tijela kao predstavnika državnoga suvereniteta Hrvatske. | |  | |  | | |  |  | | --- | --- | |  | [http://www.sabor.hr/DesignTemplates/SABOR_sadrzaj/images/_gui/ico_print.gif](http://www.sabor.hr/Default.aspx?art=1499&sec=404&dm=2)  [http://www.sabor.hr/DesignTemplates/SABOR_sadrzaj/images/_gui/ico_mail.gif](javascript:NavTo('mailto:?subject=Sabor&body='%20+%20escape(location.href));) | | | | |  | | --- | | **Sabor 1947.-1990. godine** | | Sjednica triju vijeća Sabora SRH 1978. godinePrvi Ustav Narodne Republike Hrvatske iz 1947. definirao je Sabor kao jednodomno vrhovno tijelo državne vlasti.  Nakon toga, ustrojstvo i struktura Sabora često su mijenjani. Tako se Ustavnim zakonom iz 1953. godine Sabor sastojao od dva doma: Republičkog vijeća i Vijeća proizvođača; Ustavom Socijalističke Republike Hrvatske iz 1963. sastojao se od čak pet vijeća: Republičkoga, Privrednoga, Prosvjetno-kulturnoga, Socijalno-zdravstvenoga i Organizaciono-političkoga. Ustavnim amandmanima iz 1971. godine proširen je krug prava i dužnosti Republike unutar federacije, pa je iste godine osnovano i Predsjedništvo Sabora Socijalističke Republike Hrvatske kao novo tijelo vlasti koje pored ostaloga predstavlja Republiku Hrvatsku u inozemstvu.  Ustav iz 1974. Sabor određuje kao "organ društvenog samoupravljanja i najviši organ vlasti". Sabor tada tvore tri vijeća: Vijeće udruženog rada sa 160 zastupnika, Vijeće općina u kome je svaka općina i zajednica općina imala po jednog delegata, te Društveno-političko vijeće sa 80 zastupnika.  Iako je u razdoblju od 1947. do 1990. godine u svim ustavnim tekstovima označavan kao najviše tijelo državne vlasti, Sabor to praktično nije bio, nego je stvarna vlast tadašnjega jednostranačkog sustava bila koncentrirana u Centralnom komitetu (Komunističke partije) Saveza komunista Hrvatske i njegovu Predsjedništvu. | |  | |  | | |  |  | | --- | --- | |  | [http://www.sabor.hr/DesignTemplates/SABOR_sadrzaj/images/_gui/ico_print.gif](http://www.sabor.hr/Default.aspx?art=1500&sec=404&dm=2)  [http://www.sabor.hr/DesignTemplates/SABOR_sadrzaj/images/_gui/ico_mail.gif](javascript:NavTo('mailto:?subject=Sabor&body='%20+%20escape(location.href));) | | | | |  | | --- | | **Hrvatski sabor danas** | | Proglašenje Ustava Republike Hrvatske 22. prosinca 1990. godinePrvi demokratski višestranački izbori u Republici Hrvatskoj provedeni su 1990. godine.  Na temelju Ustava iz iste godine Sabor ima dva doma: Zastupnički i Županijski. Sabor je još do 1992. zadržao sustav od prije definirana tri vijeća, a 1993. ustanovljen je Županijski dom kao regionalno predstavništvo u kojem je s po tri zastupnika bila predstavljena svaka županija.  Sabor do danas mijenja naziv još dva puta: 1997. postaje Hrvatski državni sabor, a 2001. Hrvatski sabor. Ustavnim promjenama 2001. godine ukinut je Županijski dom, a Sabor postaje jednodoman. | |  | | |